कैलिफोर्निया. यहां के जंगलों में लगी आग से 9 लोगों की मौत हो गई। वहीं, राज्य की राजधानी सैक्रेमेंटो की बूट काउंटी से सभी 26 हजार और सियरा नेवादा पहाड़ की तलहटी से 52 हजार लोगों को सुरक्षित जगह जाने के आदेश दिए गए हैं। गुरुवार से भड़की इस आग को कैंप फायर के नाम से जाना जाता है। कैलिफोर्निया फायर डिपार्टमेंट के मुताबिक, तेज हवाओं के चलते आग 70 हजार एकड़ के क्षेत्र में फैल गई है।कैलिफोर्निया की इमरजेंसी सर्विस के निदेशक मार्क गिलारडुची के मुताबिक- आग लगने से जो नुकसान हुआ, उसका अंदाजा लगा पाना मुश्किल और दिल दहला देने वाला है। जो भी इस आग से प्रभावित हुए हैं, हमारी संवेदनाएं उनके साथ हैं। बूट काउंटी के शेरिफ कोरे होनिया ने 9 मौतों की पुष्टि की।